27/05/2010 | Administración LocalMunicipal
Melide
Aprobación definitiva do Regulamento de réxime interno da escola infantil municipal de Melide

O Pleno da corporación, na sesión que tivo lugar o día 8 de abril de 2010, aprobou inicialmente o REGULAMENTO DE RÉXIME INTERNO DA ESCOLA INFANTIL MUNICIPAL DE MELIDE. Non sendo presentadas reclamacións durante o periodo de exposición pública de 30 días, enténdese definitivamente aprobado o seguinte REGULAMENTO DE RÉXIME INTERNO DA ESCOLA INFANTIL MUNICIPAL DE MELIDE: Nome: Escola Infantil Municipal de Melide Titularidade: Municipal – Concello de Melide REPSS: E- 540 Enderezo: Rúa Martagona s/n Localidade: Melide Código Postal:15800 Teléfono: 981507738 Fax: 981507738 E_mail: escolainfantil @ melide. dicoruna. es Persoal Directora: Mª Jesús Sande Vázquez Mestras/es: catro Educadoras/es: dúas Persoal de apoio: unha Capacidade de matrícula: 87 usuarios Unidades: 0-1: 1 1-2: 3 2-3: 2 Prazas unidade: 8 13 20 Calendario Comezo do curso: 1 de setembro Finalización do curso: 31 de xullo Datas nas que a escola permanecerá pechada: mes de agosto Horarios Apertura: 8:30 da mañá Peche: 20:30 da noite O presente regulamento ten por obxecto establecer a organización e o funcionamento da Escola Infantil Municipal do Concello de Melide permitindo a mellora constante das relacións entre a Dirección da Escola, os pais, nais ou titores, os/as educadores/as e a administración titular do centro, así como o procedemento de adxudicación de prazas e as condicións de uso. A escola infantil municipal de Melide é un centro educativo que desenvolve o seu labor no primeiro ciclo de educación infantil, atendendo a nenas e nenos de 0 a 3 anos. Tendo como principal finalidade contribuír ao desenvolvemento físico, afectivo, social e intelectual das nenas e dos nenos en estreita colaboración coas familias, xa que consideramos primordial o dito relacionamento como axentes educativos de primeiro nivel nestas idades, o centro cooperará estreitamente coas familias, titores ou representantes legais na procura da necesaria coordinación de cara a facilitar a adecuada formación da personalidade das nenas e nenos e o seu posterior desenvolvemento como ser social. O noso centro quere ofrecer: • Unha escola cun proxecto educativo pensado para nenas e nenos de entre os cero e os tres anos de idade, que favoreza o desenvolvemento harmónico e integral de todo o alumnado. • Unha escola onde todo xire en función das necesidades das nenas e nenos de cada idade: os espazos, os materiais, a organización dos tempos, a distribución dos grupos de idade e a adscrición dos/as profesionais. • Unha escola na que os nenos e as nenas sexan os/as protagonistas e poidan crecer nun clima de seguranza, de afecto e de relacións positivas; na que poidan sentirse confiados/as e desenvolver a súa estabilidade emocional. • Unha escola creativa e capaz de xerar ambientes adaptados aos intereses das nenas e dos nenos e que potencien a súa actividade e o seu sentido estético. • Unha escola na que os nenos e nenas aprendan xogando, experimentando, descubrindo e reflexionando sobre as súas accións. • Unha escola na que as familias teñan o seu propio espazo, que se impliquen na educación dos seus fillos e fillas e colaboren coa escola na necesidade de traballar conxuntamente. • Unha escola integrada na comunidade, onde a comunicación co contorno forme parte do día a día. • Unha escola que recoñeza o pluralismo e da diversidade cultural existente na sociedade actual, como factor que poida contribuír ao enriquecemento persoal, intelectual, emocional e á inclusión social. • Unha escola comprometida co medio cultural e lingüístico no que se desenvolve. Por tal motivo e tendo o Concello de Melide aprobada dende o 2001 a Ordenanza Municipal de normalización lingüística (publicada no BOP nº 110 do 15 de maio de 2001) de acordo con dita ordenanza a lingua galega será a lingua normal de comunicación e de uso do persoal da escola infantil e de utilización nos procesos administrativos. • Unha escola comprometida coa igualdade, que evite a transmisión de actitudes e comportamentos sexistas, coide a selección e utilización dos materiais e os espazos, propicie tratos igualitarios e estimule ao alumnado para que teña as mesmas oportunidades. • Unha escola que favoreza a autonomía persoal do alumnado na súa vida no centro, utilizando a súa vida cotiá como eixo integrador. • Unha escola coherente e innovadora co traballo educativo, que propicie o traballo en equipo, a investigación e a formación permanente das e dos profesionais. Estes obxectivos serán desenvolvidos a través do proxecto da nosa escola infantil. Os nenos/as de unidades de convivencia empadroados no Concello de Melide terán preferencia, en todo caso, respecto aos doutros concellos. Unha vez cubertas as prazas por estas unidades familiares poderanse atender solicitudes de unidades familiares non empadroadas no Concello de Melide. As solicitudes de nenos/as non nados non serán valoradas: formarán parte da lista de espera na última posición. O persoal que preste servizo na escola infantil conta con reserva automática de praza para os seus descendentes, no caso de haber praza, sen necesidade de baremación. Os requisitos de idade que deberán cumprir as crianzas serán os seguintes: Idade mínima: ter feitos os tres meses na data de ingreso (excepto situacións específicas as cales deberán de ser acreditadas co informe previo e favorábel dos servizos sociais). Idade máxima: tres anos. Os nenos e nenas poderán ser usuarios do servizo até o momento da incorporación á educación infantil de segundo ciclo. O procedemento de reserva de praza e de ingreso será informado anualmente desde a Comisión de Baremación, presidida polo alcalde ou alcaldesa do Concello de Melide. As solicitudes de novo ingreso faranse segundo o modelo que figura no anexo I deste Regulamento e presentaranse nas oficinas da escola Infantil. Desde as dependencias prestarase a colaboración precisa aos usuarios para cubrir a solicitude co fin de que os datos estean debidamente cumprimentados. A Dirección encargarase de darlles rexistro de entrada nas oficinas municipais. As solicitudes deberán ir acompañadas da seguinte documentación: I. Fotocopia do libro de familia. II. Xustificante de ingresos: copia da declaración do IRPF. No caso de non estar obrigado a declarar certificacións expedidas pola axencia estatal da Administración tributaria. III. Certificado de empadroamento colectivo expedido polo Concello no que teña a residencia habitual a unidade familiar. IV. Xustificante de ocupación ou de desemprego (última nómina, certificación de empresa ou certificado de desemprego). V. Certificado de discapacidade alegada polos membros da unidade familiar. VI. Certificado médico no caso de enfermidades crónicas ou outras afeccións alegadas polos membros da unidade familiar. VII. Ditame do equipo de orientación específico, dependente da inspección de educación da Delegación Provincial de Educación e Ordenación Universitaria ou do órgano correspondente na Administración do Estado ou nas respectivas comunidades autónomas, en que se motive a necesidade de integración. VIII. Documentación acreditativa de incidencias tales como: separación do cónxuxe, abandono do fogar, familia numerosa, etc. IX. Informe dos servizos sociais do Concello correspondente, no suposto de que sexa necesario por falta de acreditación documental suficiente ou por situacións especiais nas que viva a unidade familiar. X. Copia do DNI dos pais, nais ou representantes legais. No caso de que a solicitude non reúna os requisitos exixidos, o Concello requirirá ao interesado para que nun prazo de 10 días emende a falta ou achegue os documentos necesarios con indicación de que, se así non se fixer, desestimarase a súa petición arquivándose sen máis trámite. Documentación complementaria: I. Certificado médico do neno ou nena. II. Fotocopia do cartón sanitario. III. Autorización por parte dos titores do paso do recibo correspondente por parte do Concello, indicando a entidade bancaria e o número de conta cos vinte díxitos. IV. Autorización fotográfica. V. Enquisa do horario e servizos. Os pais/nais/titores dos nenos e nenas matriculados/as con praza nesta escola infantil municipal presentarán a solicitude de reserva de praza nas oficinas da mesma Escola. Nestas oficinas facilitaráselles o impreso correspondente. Aqueles alumnos/as que fosen admitidos con anterioridade terán garantido o acceso aos novos cursos sen necesidade de someterse a ningún proceso de admisión tendo que acreditar, en todo caso, o mantemento das condicións económicas, familiares e laborais que permitiron a admisión e descontos correspondentes. O prazo de presentación de solicitudes de novo ingreso, a facer nas oficinas da escola infantil, será a primeira quincena do mes de maio. No caso de que a solicitude non reúna os requisitos exixidos requirirase ao interesado para que emende os erros ou a falta de documentos preceptivos nun prazo de 10 días naturais con indicación de que, se non o fai, desetimarase a súa petición, segundo o artigo 71 da Lei 30/1992 do 26 de novembro do procedemento administrativo común. O persoal da escola infantil municipal prestará a colaboración que os usuarios precisen para cubrir a solicitude co fin de que os datos estean debidamente acreditados. Composta por: Presidente: o/a alcalde/sa do Concello ou persoa en quen delegue. Vogal: directora da escola infantil ou persoa en quen delegue. Secretario/a: o/a asistente ou persoa en quen delegue. Competencias: Velar polo cumprimento do proceso de ingreso Velar pola aplicación do procedemento de admisión. Propor e decidir as altas e baixas que se produzan. Publicar a listaxe de ingreso. Entenderase por unidade familiar, para estes efectos, o conxunto de todas as persoas que por parentesco de consanguinidade ou afinidade conviven no domicilio familiar. Con carácter xeral, darase preferencia ás solicitudes pertencentes a unidades familiares con empadroamento no Concello de Melide. A selección de solicitudes farase en función da puntuación acadada segundo o baremo que figura como anexo II deste Regulamento. Mediante este baremo avaliaranse os factores socio-familiares, laborais e económicos da unidade familiar. En caso de obter igual puntuación daráselle prioridade á renda per cápita máis baixa. Calquera indicio de cambio non declarado, de distorsión ou de falseamento da situación socio-familiar ou da situación económica reflectidas na solicitude poderá dar lugar a que se inicie de oficio unha investigación para a comprobación dos referidos datos. Para a apertura deste expediente nomearase un inspector/a e un secretario/a. Estes elaborarán un informe que será obxecto da análise por parte da Comisión de Baremación. Ademais, a Comisión de Baremación poderá ter en conta circunstancias que considere susceptíbeis de valoración. Unha vez realizada a baremación a comisión efectuará a proposta inicial de selección esta relación provisional de admitidos/as e excluídos/as será exposta no taboleiro de anuncios do Concello e na escola. Os solicitantes que o desexen poderán efectuar as reclamacións oportunas no prazo de 10 días contados desde a data de publicación da relación provisional. Así que a Comisión estude todas as reclamacións presentadas, a Alcaldía de Melide aprobará a listaxe definitiva e lista de espera. As listas definitivas faranse públicas no taboleiro de anuncios do Concello e na escola. A resolución será tamén notificada aos interesados/as de acordo co establecido no artigo 58.2 da Lei 30/1992 do 26 de novembro de procedemento administrativo común. Contra esta resolución, que esgota a vía administrativa, poderase interpor potestativamente o recurso de reposición no prazo de un mes ante o/a alcalde/sa de Melide ou directamente o recurso contencioso-administrativo no prazo de dous meses contados desde o día seguinte á notificación perante o Tribunal Superior de Xustiza de Galicia. Todo isto sen prexuízo de que se interpoña calquera outro recurso que estime pertinente en defensa dos seus intereses. As solicitudes, que por circunstancias excepcionais debidamente xustificadas, non se presentasen dentro dos prazos fixados serán tramitadas e baremadas pola comisión para a súa inclusión na lista de espera segundo a puntuación obtida. As vacantes que se vaian producindo ao longo do curso serán cubertas por rigorosa orde de puntuación entre os/as solicitantes en lista de espera. Sen prexuízo dos recursos que procedan, a matriculación farase do 1 ao 15 de xullo na escola Infantil municipal. Se finalizado o período de matrícula esta non fose formalizada ou entregada toda a documentación, decaerá o dereito á praza obtido e tampouco ficará en lista de espera. As prazas que sen causa xustificada non se atopen cubertas aos 15 días de iniciado o curso escolar, consideraranse como vacantes. Durante o curso escolar poderá solicitarse o ingreso no centro sempre que existan prazas libres. A prestación do servizo da escola Infantil financiarase cos recursos xerais do Concello, coas achegas da consellaría correspondente e coas tarifas que aboarán os usuarios/as. As tarifas son as establecidas e aprobadas polo Pleno do Concello de Melide na correspondente ordenanza fiscal. Consideraranse baixas na escola por algunha das causa seguintes: Incumprimento da idade máxima regulamentaria de permanencia na escola. Por solicitude dos pais, nais ou representantes legais. Por falta de pagamento da cota establecida durante dous meses consecutivos ou tres alternos, calquera que sexa o curso escolar ao que se refira a débeda. Por comprobación da falsidade dos datos achegados ou dos documentos. Por incompatibilidade e inadaptación absoluta para permanecer no centro. Por falta de asistencia continuada durante 30 días sen causa xustificada. Por incumprimento reiterado das normas da escola infantil. As baixas producidas ao longo do curso escolar, cubriranse coas solicitudes que estean en lista de espera por rigorosa orde de puntuación. A escola infantil prestará os seus servizos desde setembro a xullo, ambos os dous incluídos, de luns a venres, en horario de 8:30 da mañá a 20:30 h da tarde. Durante o mes de agosto, a escola permanecerá pechada para levar a cabo as reparacións que precisen e que non se poden levar a cabo coas crianzas no centro; tamén se realizará a limpeza xeral, o pintado das estancias que o precisen, etc. Serán días festivos da Escola os establecidos no calendario laboral polo Estado, a Comunidade Autónoma de Galicia e os festivos locais que aprobe cada ano a Corporación local. Fechará algúns días máis, como son 24 e 31 de decembro, o día da excursión de fin de curso, e outros días fechará ao xantar como O Martes de Entroido, días de festividade como o Carme, etc. O tempo máximo de permanencia na escola infantil será de 8 horas, excepto casos excepcionais debidamente xustificados. Sempre que as circunstancias familiares dun neno ou dunha nena o/a obriguen a permanecer máis das oito horas estipuladas, fomentarase que os pais, titores ou representantes legais se fagan cargo do/a neno/a ao longo da xornada no tempo que dispoñan libre, co fin de fomentar as relacións paterno –filiais.1. O horario de entrada-saída dos nenos/as será flexíbel, adaptándose ás necesidades das familias, sempre que non leve consigo alteración das actividades dos/as demais nenos/as e do normal funcionamento do centro. Non obstante, unha vez acordados os horarios de entrada e saída dos nenos/as, as familias deberán respectalos. En caso de retrasos inxustificados e reiterados, a Dirección do centro adoptará as medidas oportunas poñéndoo en coñecemento da Comisión de Seguimento para tomar as medidas que considere precisas. Os tipos de xornadas que ofrece a escola infantil son as seguintes: Xornada continua, xornada partida. • Enténdese por xornada continua aquela que se desenvolve durante oito horas seguidas incluíndo algúns servizos de comedor. • Enténdese por xornada partida a que se desenvolve de mañá e de tarde pode incluír algúns servizos de comedor ou non, mais non fican a durmir no centro. As familias respectarán o horario establecido por eles cando matriculan o neno ou nena (Anexo III) e os posíbeis cambios deberán ser comunicados por escrito co fin de ser avaliados pola Dirección da escola que deberá de responder sobre a aceptación ou non destes nun prazo de cinco días.2. Só poderán recoller aos nenos ou ás nenas as persoas autorizadas polos pais, nais ou representantes legais (Anexo IV). O persoal da escola está obrigado a solicitar o DNI á persoa que veña recollela/o no caso de non coñecela e comprobar se está na listaxe de persoas autorizadas. De non se producir a identificación, o/a alumno/a non poderá ser entregado/a, procedéndose ao contacto coa nai, pai ou representante legal.3. Durante o período de adaptación, os horarios de permanencia dos nenos e das nenas na escola infantil serán acordados entre o centro e a familia co fin de facilitar a transición do alumnado desde o ámbito familiar ao ámbito escolar dunha maneira positiva; xa que a asistencia por primeira vez a un centro educativo é un feito moi significativo, posibilita o contacto con outros nenos e nenas da súa idade e o acceso a diferentes actividades, feito que permite o seu desenvolvemento psicolóxico e social. Ao mesmo tempo, pode resultar algo delicado, porque se separa por vez primeira do seu ambiente habitual e das persoas coas que convivía sempre. Enfrontarse a un ambiente novo e estraño fai que sexa frecuente e moi normal que, sobre todo nos primeiros días, os nenos/as rexeiten vir á escola. Por iso precisan dun período de adaptación. O presente regulamento recolle unha serie de medidas que deberán ser postas en coñecemento dos pais/nais/representantes legais por parte da Dirección do centro para facilitar todo o proceso de adaptación. Incorporación progresiva: durante a primeira semana ir aumentando pouco a pouco os tempos de estancia e alongar a incorporación dos nenos/as en distintos días. Evitar todo tipo de manifestacións que poidan transmitir ao neno ou nena sensación de angustia ou inseguranza relacionadas coa súa asistencia á escola. Procurar, pola contra, transmitir expectativas positivas e interese especial por todo o relacionado co centro. É recomendábel que a asistencia sexa o máis regular posíbel, que chegue a converterse nun hábito de vida do neno/a. A incorporación progresiva posibilitará que na escola infantil se lle preste unha especial atención os primeiros días mellorando a calidade da acollida e da adaptación/relación afectiva coas educadoras. A organización dos horarios dentro da escola terán a natural flexibilidade que esixan as características psicopedagóxicas e sociais dos nenos/as. Teranse en conta as posibilidades de mantemento da atención ás/aos nenas/os nas diferentes situacións e actividades que se organicen.1. A relación coas nais, pais, titores ou representantes legais, que será en todo momento fomentada pola Dirección do centro, ten como principais obxectivos: - O intercambio de criterios educativos - A transmisión mutua de información sobre actitudes e comportamento das/dos nenas/os. - O compartir de pareceres, preocupacións, ilusións, actividades, etc. - O estimular as diferentes formas de participación.2. As familias recibirán información escrita da valoración pola persoa responsábel do grupo, sobre a evolución integral do seu fillo ou filla na escola infantil cada trimestre.3. As visitas das nais, pais, titores ou representantes legais dos nenos/as realizaranse de conformidade co horario establecido para tal fin, sempre e cando non dificulte a boa marcha do centro. Unha vez matriculado o alumnado no mes de xullo, informarase do plan de incorporación no mes de setembro co horario específico de cada un para levar a cabo o proceso de adaptación, das taxas que ten que aboar e todo o necesario para comezar o primeiro día laboral de setembro. A escola dispón dun libro de reclamacións á disposición das persoas usuarias. Enténdese por usuario/a a/o nena/o matriculada/o na escola e as nais, pais, ou titores. As persoas usuarias terán os seguintes dereitos: a) Acceso ao centro e a recibir información sen discriminación por razón de nacionalidade, sexo, raza, relixión, ideoloxía ou calquera outra condición ou circunstancia persoal do centro como dos demais usuarios e usuarias. b) A consideración no trato, debida á dignidade da persoa, tanto por parte do persoal do centro como dos demais usuarios e usuarias. c) Ao segredo profesional sobre os datos do seu historial sanitario e socio-familiar. d) A realizar saídas ao exterior, sempre e cando cada menor vaia acompañado por unha persoa adulta responsábel do seu ámbito familiar, e sempre con autorización escrita por parte dos seus pais ou representantes legais. e) Á intimidade persoal en función das condicións estruturais do centro. f) A unha asistencia individualizada acorde coas súas necesidades específicas. g) A que se lle facilite o acceso a todas as necesidades persoais que sexan precisas para acadar o seu desenvolvemento integral. h) A deixar de utilizar os servizos ou abandonar o centro por vontade propia. i) A que se lle facilite o acceso á atención social, sanitaria, educación, cultura e, en xeral, a todas as necesidades persoais que sexan precisas para acadar o seu desenvolvemento integral. j) A ser informados de xeito comprensíbel das medidas adoptadas respecto deles e a pedir explicacións de canto afecte á súa propia educación. k) A ser educados para a comprensión, a tolerancia e a convivencia democrática, posibilitándolles que poidan facer uso das súas opcións de xeito libre e persoal. l) Á participación dos pais/nais/titores nas actividades educativas como festas escolares (magosto, Nadal, Entroido…), ou colaborando para preparar actividades dos nenos e nenas. Son obrigas das familias ou representantes legais dos nenos/as: a) Cumprir as normas que estableza o centro para o seu bo funcionamento recollidas no presente regulamento. b) Manter e observar unha conduta inspirada no mutuo respecto, tolerancia e colaboración, encamiñada a facilitar unha mellor convivencia. c) Participar na vida do centro, de acordo co que se dispoña neste regulamento. d) Responsabilizarse daquelas situacións nas que por motivos de saúde ou malestar sexa conveniente que o alumnado abandone a escola Son dereitos do persoal da escola infantil: a) Recibir regularmente información da marcha e do funcionamento do centro a través da directora responsábel b) Presentar propostas que contribúan a mellorar o funcionamento do centro e a atención prestada aos menores. c) Desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual do centro. d) A que se lle proporcionen dentro das posibilidades do centro os instrumentos e medios precisos para desenvolver as súas funcións axeitadamente en beneficio dos menores atendidos. Son obrigas do persoal da escola infantil: a) Cumprir e facer cumprir de acordo coas súas funcións o presente regulamento. b) Velar polo respecto aos dereitos dos menores recollidos no presente regulamento e aqueles outros recoñecidos na lexislación vixente. c) Gardar estrita confidencia sobre os datos persoais dos menores aos que teñan acceso en razón das súas funcións. d) Cumprimento das tarefas e responsabilidades derivadas do seu posto de traballo.1. Os nenos/as deberán acudir á escola infantil en condicións correctas de saúde e hixiene.2. Non serán admitidas/os no centro as/os nenas/os que padezan enfermidades infectocontaxiosas. A aparición destas enfermidades deberá ser comunicada polas nais, pais, titores ou representantes legais á dirección do centro.3. No caso de observarse síntomas dun proceso infecto contaxioso nos nenos/as no propio centro, avisaranse os seus pais, nais, representantes legais ou titores, co fin de evitar a propagación da doenza entre os demais nenos/as. O reingreso no centro só será posíbel logo de transcorrido o período de contaxio e tralo informe médico que acredite tal circunstancia.4. No caso de doenza ou accidente sobrevido no centro, despois das primeiras atencións in situ, o mais axiña posíbel poñerase a dita circunstancia en coñecemento da nai, pai, titor/a ou representante legal da/do nena/o e, se é o caso, procurarase que o/a neno/a a atención médica axeitada.5. Cando se produza a falta de asistencia ao centro por un período superior a 3 días, debido a enfermidade ou outras circunstancias, a nai, pai, titor/a ou representante legal deberá comunicar este feito á Dirección do centro.6. Nos casos nos que se deban administrar medicinas aos nenos ou nenas e a súa asistencia ao centro estea autorizada polo/a médico/a, a familia deberá axustar a dose fóra dos tempos de permanencia na escola. No caso de que xurda un proceso febril durante o tempo de permanencia na escola, o persoal tentará reducila por medios físicos, de non conseguilo, seguirá as instrucións das autoridades sanitarias logo de chamar ao 061, dando aviso ás familias do acontecido.1. O centro publicará no taboleiro de anuncios unha relación mensual dos menús (Anexo V). 2. Desde a escola terase un especial coidado en atender os casos nos que o/a neno/a, en razón das súas circunstancias persoais, deba recibir alimentos de forma ou en horarios específicos. As nais, pais ou representantes legais deberán presentar perante a Dirección, o informe pediátrico correspondente naqueles casos nos que se deba prestar unha especial atención ao tipo de comida, en razón das circunstancias persoais.3. Os horarios de entrada ao servizo de comedor serán os seguintes: Almorzo: desde as 8:30 até as 9:30 h Xantar: desde as 12:30 até as 13:15 h Merenda: desde as 16:45 até as 17:15 h A escola infantil municipal disporá da seguinte estrutura orgánica: Dirección. Persoal de atención directa aos nenos/as. Persoal de apoio. Persoal de limpeza. A DIRECTORA É a representante do centro e a responsábel do seu correcto funcionamento. Depende orgánica e funcionalmente do/a concelleiro/a de Educación do Concello de Melide. As súas funcións serán as seguintes: a) Elaborar a memoria anual do centro b) Propor ou presentar o proxecto educativo que será elaborado pola directora mais o persoal de atención directa aos nenos/as. c) Autorizar actuacións extraordinarias para o normal desenvolvemento do centro. d) Convocar e presidir reunións do persoal, así como executar e facer cumprir os acordos adoptados nelas. e) Prestar atención personalizada aos usuarios tanto a través do desempeño da función educativa como directiva f) Coordinar as relacións do persoal cos pais (anuais, Nadal, saídas…). g) Comunicarlle ao Concello as incidencias relativas ás necesidades de mantemento do centro, baixas do persoal, necesidades materiais, e calquera acontecemento que mereza a dita comunicación. h) Encargarse dos informes para que o Departamento de Intervención pase as contías correspondentes ao mes e aos servizos utilizados. i) Levar a cabo todo o traballo relacionado coas subvencións das que pode ser obxecto a escola. j) Tramitar o proceso de matrícula, baixas, etc. k) Exercer a garda dos menores ingresados no centro acorde co previsto na lexislación vixente. l) Supervisar, coordinar e facer cumprir o correcto desenvolvemento das actividades programadas. ll) Cumprir e facer cumprir as leis, disposicións vixentes, etc., do Regulamento de réxime interno. MESTRES E MESTRAS, EDUCADORES E EDUCADORAS As súas funcións son: a) Elaborar a programación da aula. b) Exercer a actividade educativa na súa aula. c) Atender as rutinas diarias de cada neno/a. d) Participar na elaboración da programación anual. e) Participar na elaboración do Proxecto Educativo do Centro e no proxecto curricular. f) Coidar da orde, seguranza, entretemento, alimentación e aseo persoal dos nenos/as da súa aula. PERSOAL DE APOIO As súas funcións son: a) Axudar nas aulas de apoio as mestras e educadoras. b) Encargarse do servizo de lavandería. c) Encargarse do servizo de cociña. d) Encargarse da orde das aulas, limpeza dos xoguetes, recollida, etc. SERVIZO DE LIMPEZA A súa función é a de encargarse da limpeza de todas as estancias do centro Directora. Diplomada en Educación Infantil.4 Mestras. Diplomadas en Educación Infantil.2 Educadoras. Técnicas do Ciclo Superior en Educación Infantil.1 De servizos xerais. Técnica Superior en Educación Infantil.2 Coidadoras. Técnicas do Ciclo Superior en Educación Infantil 1 Persoal de limpeza. Número de unidades: 6 Primeiro Ciclo de Educación Infantil: 0-3 anos. A escola promoverá, dentro das súas posibilidades, a integración dos/das nenos/as con necesidades específicas de apoio educativo, sempre e cando conte cos recursos materiais e humanos necesarios. Cada un/unha destes/as nenos/as ocupa dúas prazas no seu grupo de idade. En ningún caso haberá máis dun neno ou nena de integración por aula. A lingua utilizada de cada grupo será a lingua materna predominante entre os nenos/as que forman parte del, que no noso caso é o galego, e coidarase que adquiran o coñecemento da outra lingua oficial de Galicia. Atenderase de xeito individualizado a aqueles/as nenos/as do grupo que non teñen coñecemento suficiente da lingua materna predominante. Elaborarase para a súa inclusión na proposta pedagóxica un plan de actividades encamiñadas á dinamización da lingua galega.1. A escola promoverá a igualdade como valor fundamental de convivencia entre os nenos/as. A promoción da igualdade estará no centro de todas as actividades que se desenvolvan na escola, e reflectirase non só nas actividades e material de traballo senón tamén nos comportamentos habituais das/dos mestras/es e educadoras/es.2. O centro poñerá especial coidado en revisar aqueles materiais e ilustracións que se utilicen como instrumentos de traballo. Así mesmo vixiará que no uso da linguaxe se adopten expresións e formas non discriminatorias.3. Ao mesmo tempo desde a escola prestarase atención especial ao fomento e respecto da interculturalidade, como instrumento de superación de desigualdades, inxustas, prexuízos e racismo. Este regulamento entrará en vigor así que se publique no Boletín Oficial da Provincia e unha vez transcorrido o prazo ao que se refire o artigo 70.2 en relación co artigo 65.2 de Lei 7/1985 do 2 de abril reguladora das bases de réxime local, modificada pola Lei 11/1999 do 21 de abril e comezará a aplicarse a partir do día seguinte. Permanecerá en vigor até que se acorde a súa modificación ou derrogación expresa polo Pleno da Corporación. DATOS DO NENO/A DATOS DE SOLICITANTE: PAI, NAI OU TITOR LEGAL DATOS DA UNIDADE FAMILIAR I. SITUACIÓN SOCIOFAMILIAR II. SITUACIÓN LABORAL FAMILIAR (MÁRQUESE CUN X O QUE PROCEDA) SITUACIÓN LABORAL OCUPACION LABORAL DESEMPREGO OUTRAS SITUACIÓNS PAI _____________________ NAI _____________________ Melide,________de______de 20______ SINATURA DO SOLICITANTE - Fotocopia do libro de familia - Xustificante de ingresos (fotocopia da declaración do IRPF, no caso de non estar obrigado a declarar certificacións expedidas pola axencia estatal de Administración tributaria). - Certificado de empadroamento colectivo expedido polo Concello no que teña a residencia habitual a unidade familiar. - Xustificante de ocupación ou de desemprego (última nómina, certificación de empresa ou certificado de desemprego). - Certificado de discapacidade alegada polos membros da unidade familiar. - Certificado médico no caso de doenzas crónicas ou outras afeccións alegadas polos membros da unidade familiar. - Ditame do equipo de orientación específico, dependente da inspección de educación da Delegación Provincial de Educación e Ordenación Universitaria ou do órgano correspondente na Administración do Estado ou nas respectivas comunidades autónomas, en que se motive a necesidade de integración. - Documentación acreditativa de incidencias tales como: separación do cónxuxe, abandono do fogar, familia numerosa, etc. - Informe dos servizos sociais do concello correspondente, no suposto de que sexa necesario por falta de acreditación documental suficiente ou por situacións especiais nas que viva a unidade familiar. - Fotocopia do DNI dos pais/nais ou representantes legais. - No caso de que a solicitude non reúna os requisitos exixidos, o Concello requirirá ao interesado para que nun prazo de 10 días emende a falta ou xunte os documentos necesarios, con indicación de que, se así non se fixer, desestimarase a súa petición arquivándose sen máis trámite.1. Por cada membro menor de 18 anos a cargo da unidade familiar, incluído/a o/a neno/a para o que se solicita a praza: 4 puntos 2. Por cada membro maior de 18 anos a cargo da unidade familiar, sen ingresos económicos, excepto os pais ou titores do/a neno/a para o que se solicita a praza: 4 puntos 3. Por discapacidade física, psíquica ou sensorial crónica que requira internamento periódico, alcolismo ou drogodependencia (segundo o grao): Pai: 5 puntos Nai: 5 puntos Outros membro da unidade familiar: 5 puntos a. Pola condición de familia monoparental: 6 puntos b. Por ausencia do fogar familiar de ambos os dous membros parenterais: 12 puntos c. Por irmán/á-áns/ás con praza renovada no centro: 5 puntos d. Pola condición de familia numerosa: 6 puntos e. Calquera outra circunstancia socio-familiar que sexa susceptíbel de valoración a xuízo da comisión e adecuadamente acreditada: 5 puntos a. Situación laboral de ocupación de ambos os dous membros parentais: 8 puntos b. Situación laboral de desemprego sen prestación económica: Pai: 4 puntos Nai: 4 puntos c. Situación laboral de desemprego con prestación económica: Pai: 3 puntos Nai: 3 puntos d. Traballos sen cualificar fóra do fogar sen percepción económica fixa: Pai: 3 puntos Nai: 3 puntos * No caso de familias monoparentais, adxudicaráselles a puntuación de epígrafe correspondente multiplicada por dous, exceptuando o apartado a) no que a puntuación da familia monoparental se asimila á formada por dous membros. a. RPC mensual da unidade familiar, referida ao salario mínimo interprofesional vixente: Inferior ao 50% do SMI: + 3 puntos Entre o 50% e o 75% do SMI: + 2 puntos Superior ao 75% e inferior ao 100% do SMI: + 1 punto Entre o 100% e o 125% do SMI: - 1 punto Superior ao 125% e inferior ao 150% do SMI: - 2 puntos Superior ao 150% do SMI: - 3 puntos * En caso de obter igual puntuación, daráselle prioridade á renda per cápita máis baixa D/Dna. pai ou nai da alumna/o. (Lembren que a súa filla ou fillo non pode permanecer no centro máis de oito horas, excepto causa xustificada). Xornada continua de………………………. até………………………………. Xornada partida de…….…. até……………de………………ata…………. Ficará o horario actual de 8:30 ata 20:30 Xornada continuada de. até……………………………. Xornada partida de……………até…….…de…….……. até………………  SERVIZO DE ALMORZO SI NON  SERVIZO DE XANTAR SI NON  SERVIZO DE MERENDA SI NON Lembre que o que vostede marque permanecerá para todo o ano e non será modificábel excepto causa moi xustificada. Melide,. de. 200. Asdo: Don/dona…………………………………………………………………………. Pai ou nai do neno/a……………………………………………………………. AUTORIZO: A………………………………………………………………………………… Con D. N. I………………………., a recoller o meu fillo/a na escola infantil municipal de Melide. Asdo: SOPA DE POLO CON FIDEOS TORTILLA DE ATÚN IOGURT PURÉ DE VERDURAS CROQUETAS PERA ARROZ Á CUBANA (ovo frito, salchicha e arroz en branco con mollo de tomate) PETIT SUISSE XUDÍAS ESTUFADAS FLAN PESCADA EN MOLLO CON PATACAS E GUARNICIÓN LARANXA MACARRÓNS CON POLO IOGURT LENTELLAS CON CARNE COCIDA PLÁTANO TORTILLA DE PATACA CON FILIETE REBOZADO MACEDONIA ARROZ CON ALBÓNDIGAS EN SALSA PIÑA EN XAROPE FILETE DE BACALLAO CON PATACAS QUEIXIÑO PURÉ DE PATACAS CON POLO ASADO MAZÁ SOPA DE ESTRLIÑAS FILETE DE LOMO CON PATACAS FRITAS PETIT-SUISSE FIDEOS CON CARNE PICADA CON MOLLO CREMA CALDO GALEGO CON CARNE ( A PARTIR DE XUÑO, TORTILLA DE XAMÓN IORK E PALITOS DE PEIXE) IOGURT ARROZ CON LURAS MELOCOTÓN EN XAROPE CARNE ESTUFADA CON MINESTRA 2 MANDARINAS OU 1 LARANXA COLIFLOR CON PATACAS E OVO COCIDO IOGURT MACARRÓNS CON ATÚN QUEIXIÑO POTAXE DE GARABANZOS PLÁTANO TORADA DE SALMÓN GUISADA CON PATACAS PERA Melide, 30 de marzo de 2010. A alcaldesa. Mª Socorro Cea Vázquez